נוסח מוצע לקראת הדיון השמיני בוועדת החוקה

הצעת חוק סדר הדין הפלילי (סמכויות אכיפה – נתוני תקשורת), התשס"ז-2007
	הגדרות
	1.
	"בית המשפט" – 

	
	
	(א)
בית משפט שלום שבאיזור שיפוטו מתקיים אחד מאלה:

	
	
	
	(1)
נעברה העבירה, כולה או מקצתה, או עומדת להתבצע העבירה או הפעולה, כולה או מקצתה, שבקשר אליהן הוגשה בקשה לקבלת צו לפי סעיף 2;

	
	
	
	(2)
נמצאת היחידה הממונה על חקירת העבירה או הפעולה, שבקשר אליהן הוגשה בקשה לקבלת  צו לפי סעיף 2;

	
	
	(ב)
הוגשה בקשה לבית משפט לפי חוק זה, ימשיך אותו בית משפט לדון בכל בקשה כאמור הנמצאת בסמכותו העניינית בקשר לחקירת אותה עבירה, אף אם נתונה סמכות גם לבית משפט אחר, אלא אם כן החקירה הועברה ליחידת חקירות אחרת;

	
	
	"בעל רישיון בזק" – כהגדרת בעל רישיון בסעיף 13(א) לחוק התקשורת, לרבות מי שפועל מכוח היתר כללי לפי חוק התקשורת, למעט בעל רישיון לשידורים;

	
	
	"הוראות קצין משטרה צבאית ראשי" – פקודות כלליות אחרות, כמשמעותן בסעיף 2א(ג) לחוק  השיפוטי הצבאי, התשט"ו-1955
, שהוצאו בידי קצין משטרה צבאית ראשי;

	
	
	"המפקח הכללי" – כהגדרתו בפקודת המשטרה;

	
	
	

	
	
	"חוק התקשורת" – חוק התקשורת (בזק ושידורים), התשמ"ב- 1982
;

	
	
	"מיתקן בזק","מספר טלפון", "מסר בזק" ו"שירות בזק" – כהגדרתם בחוק התקשורת;

	
	
	"מנוי" – מקבל שירותי הבזק או בעליו של מתקן בזק;

	
	
	"מתקן בזק" – מתקן או התקן המשמש או מיועד לשמש לצרכי בזק, לרבות ציוד קצה;

	
	
	"נציג רשות חוקרת אחרת" – 

	
	
	(1)
לענין רשות חוקרת אחרת כהגדרתה בפסקאות (1) ו- (2) להגדרה "רשות חוקרת אחרת" – קצין צבא הגנה לישראל המשרת באותה רשות חוקרת, שהסמיך לענין זה מפקד המשטרה הצבאית החוקרת או קצין משטרה צבאי ראשי, לפי הענין;

	
	
	(2)
לענין רשות חוקרת אחרת כהגדרתה בפסקאות (3) עד (6)  להגדרה "רשות חוקרת אחרת" - עובד רשות חוקרת אחרת שהוא בעל סמכויות חקירה על פי דין, ואשר הוסמך לענין זה בכתב על ידי ראש הרשות החוקרת האחרת לאחר שעבר הכשרה מתאימה.

	
	
	
"נתוני תקשורת" – נתוני מנוי, נתוני תעבורה או נתוני מיקום, והכל למעט תוכנו של מסר בזק";

	
	
	"נתוני מיקום" – נתוני איכון של ציוד קצה הנמצא ברשות מנוי;

	
	
	"נתוני מנוי" – כל אחד מאלה:

	
	
	(1)
סוג שירות הבזק הניתן למנוי;

	
	
	(2)
שם, כתובת ומספר זיהוי של המנוי;

	
	
	(3)
פרטי אמצעי התשלום של המנוי;

	
	
	(4)
כתובת בה הותקן מתקן בזק בשימוש המנוי;

	
	
	(5)
נתונים מזהים של מתקן בזק ברשות המנוי;

	
	
	"נתוני תעבורה" – לענין מנוי, מתקן בזק, מקום או מועד מסוימים, כל אחד מאלה:

	
	
	(1)
סוג מסר הבזק;

	
	
	(2)
נתונים מזהים של מתקן בזק שהוא מקור מסר הבזק, יעדו או מצוי בנתיבו;

	
	
	(3)
נתונים מזהים של מנוי הבזק שהוא מקור מסר הבזק או יעדו;

	
	
	(4)
מועד שידור או קבלת מסר הבזק;

	
	
	(5)
משך מסר הבזק, נפחו או היקפו;

	
	
	"עבירה" – עבירה מסוג עוון או פשע;

	
	
	"פקודת המשטרה" – פקודת המשטרה [נוסח חדש], התשל"א – 1971
;

	
	
	"פקודות משטרת ישראל" – כהגדרתן בסעיף 1 לפקודת המשטרה; 

	
	
	"פקודות המטה הכללי" – כמשמעותן בסעיף 2א(ב) לחוק השיפוט הצבאי, התשט"ו - 1955
;

	
	
	"קצין מוסמך" – אחד מאלה:

	
	
	(1)
קצין משטרה ממערך החקירות או המודיעין של משטרת ישראל בדרגת סגן ניצב ומעלה, או קצין משטרה המשמש כמפקד מוקד ארצי או מחוזי של המשטרה,  שהסמיך המפקח הכללי ;

	
	
	(2) 
קצין בדרגת סגן אלוף במשטרה הצבאית החוקרת;

	
	
	"רשות חוקרת אחרת" – כל אחת מאלה:

	
	
	(1)
משטרה צבאית חוקרת;

	
	
	(2)
היחידה לחקירות פנים של חיל המשטרה הצבאית;

	
	
	(3)
המחלקה לחקירת שוטרים במשרד המשפטים;

	
	
	(4)
רשות ניירות ערך;


	
	
	(5)
רשות ההגבלים העסקיים;

	
	
	(6)
רשות המסים בישראל.

	צו לקבלת נתוני תקשורת ממאגר מידע של בעל רישיון בזק
	2.
	(א)
בית המשפט רשאי, על פי בקשה של קצין משטרה שהסמיך לענין זה המפקח הכללי או של נציג רשות חוקרת אחרת, להתיר, בצו, למשטרה או לרשות החוקרת האחרת, קבלת נתוני תקשורת ממאגר מידע של בעל רישיון בזק, בדרך שיקבע בצו, אם שוכנע שהדבר נדרש למטרה מהמטרות המפורטות להלן, ובלבד שאין בקבלת נתוני התקשורת כאמור כדי לפגוע, במידה העולה על הנדרש, בפרטיותו של אדם
:

	
	
	
	(1)
הצלת חיי אדם או הגנה עליהם;

	
	
	
	(2)
גילוי עבירות, חקירתן או מניעתן;

	
	
	
	(3)
גילוי עבריינים והעמדתם לדין;

	
	
	
	(3)
 

	
	
	
	(4)
חילוט רכוש על פי דין.


מנקודה זו יחל הדיון השמיני בוועדה:
	
	
	(ב)
בקשה לפי סעיף זה (בסעיף זה - הבקשה) תוגש בכתב ותיתמך בהצהרה שלאחר אזהרה או בתצהיר
.

	
	
	(ג)
הבקשה תהיה על פי טופס שיקבע שר המשפטים, בהסכמת השר לביטחון הפנים ובאישור ועדת החוקה חוק ומשפט של הכנסת [גרסה ב'
: למחוק את הצורך באישור ועדת החוקה] [גרסה ג'
: למחוק את הדרישה לקביעת טופס מיוחד לבקשה, ולקבוע בגוף החוק את הפרטים שיפורטו בבקשה עצמה]; בבקשה יצוינו, בין היתר, הפרטים הבאים:

	
	
	
	(1)
העובדות המקנות סמכות לבית המשפט
;

	
	
	
	(2)
פרטי זהותו ותיאור תפקידו של מגיש הבקשה ומקור סמכותו לבקש צו לפי סעיף זה;

	
	
	
	(3)
תמצית העובדות והמידע שעליהם מבסס המבקש את הבקשה;

	
	
	
	(4)
המטרות שלשמן נדרשים נתוני התקשורת;

	
	
	
	(5)
נתוני התקשורת המבוקשים;

	
	
	
	(6)
פרק הזמן שלגביו מתבקשים נתוני התקשורת, וזאת בהתייחס לתקופה שלפני מתן הצו, וכן בכפוף לאמור בסעיף קטן (א), בהתייחס לתקופה שלאחר מתן הצו (בסעיף זה – נתוני תקשורת עתידיים);


	
	
	
	(7)
תקופת תוקפו של הצו המבוקש;


	
	
	
	(8)
פרטי הזיהוי של המנוי או מיתקן הבזק שנתוני התקשורת מתבקשים לגביהם, אם הם ידועים מראש; לרבות היות המנוי האמור בעל חיסיון מקצועי שנקבע לפי כל דין;

	
	
	
	(9)
פרטים אודות בקשות לקבלת נתוני תקשורת שהתבקשו בעבר בקשר לאותה עבירה או פעולה, באותו ענין [גרסה ב'
: בקשר לאותו אדם באותו תיק חקירה].

	
	
	(ד)
לבקשה יצורפו כל אלה:


	
	
	
	(1)
העתקים מבקשות קודמות הנוגעות לאותו אדם באותו תיק חקירה (בסעיף זה – בקשות קודמות);

	
	
	
	(2)
הפרוטוקולים של דיוני בית המשפט בבקשות הקודמות;

	
	
	
	(3)
החלטות בית המשפט שדן בבקשות הקודמות.

	
	
	(ה)
על אף הוראות סעיף קטן (ד), בית המשפט רשאי לדון בבקשה דחופה גם ללא המסמכים שבסעיף האמור, אם נחה דעתו שיש ברשותו המידע הנדרש למתן ההחלטה בבקשה, ומטעמים מיוחדים שיירשמו;

	
	
	(ו)
צו לפי סעיף זה יינתן לתקופה שלא תעלה על 30 ימים [גרסה ב'
: 60 ימים] מיום מתן הצו; בקביעת תקופת תוקפו של הצו יתחשב בית המשפט, בין היתר, בחיוניות הצו למימוש המטרות המנויות בסעיף קטן (א), בחומרת העבירה ובסוג נתוני התקשורת שהתיר לקבלם על פי הצו; ורשאי הוא לקבוע תקופות שונות לתוקפו של הצו לפי סוג נתוני התקשורת שהתיר לקבלם ובלבד שהתקופה המרבית של הצו לא תעלה על 30 ימים [גרסה ב': 60 ימים] מיום מתן הצו.
[גרסה ב':
 בהחלטה בבקשה למתן צו נתוני תקשורת ובקביעת פרק הזמן שלגביו ייתנו נתוני תקשורת יתחשב בית המשפט, בין היתר, בחיוניות הצו למימוש המטרות המנויות בסעיף קטן (א), בחומרת העבירה ובסוג נתוני התקשורת שהתיר לקבלם על פי הצו; ורשאי הוא לקבוע תקופות שונות לתוקפו של הצו לפי סוג נתוני התקשורת שהתיר לקבלם ובלבד שהתקופה המרבית לקבלת נתוני תקשורת עתידיים לא תעלה על 30 ימים [60 ימים] מיום מתן הצו].

	
	
	(ז)
בצו לפי סעיף זה יפורטו כל אלה [גרסה ב'
: בית המשפט יפרט את הנימוקים להחלטתו בבקשה; נתן בית המשפט צו המתיר קבלת נתוני תקשורת ממאגר מידע של בעל רישיון בזק, יפרט בצו את כל אלה:]:

	
	
	
	(1)
[הנימוקים למתן הצו;]

	
	
	
	(2)
נתוני התקשורת שמותר לקבלם על פי הצו;

	
	
	
	(3)
פרטי הזיהוי של האדם או מיתקן הבזק שנתוני התקשורת התבקשו לגביהם, אם הם ידועים מראש;

	
	
	
	(4)
פרק הזמן שלגביו ניתן לקבל נתוני תקשורת על פי הצו;

	
	
	
	(5)
תקופת תוקפו של הצו [גרסה ב':
 מועד מתן הצו ומועד תום תוקפו].

	
	
	(ח)
ניתן צו לפי סעיף זה, רשאי שוטר או נציג רשות חוקרת אחרת [גרסה ב'
: רשאי שוטר, שוטר צבאי או חוקר ברשות חוקרת אחרת], לדרוש מבעל רישיון בזק  שהצו נוגע אליו להעביר למשטרה או לרשות החוקרת האחרת נתוני תקשורת בהתאם לצו; בעל רישיון בזק שקיבל דרישה כאמור, יעביר את נתוני התקשורת, בהתאם לדרישה, בהקדם האפשרי.

	
	
	(ט) 

	(1)
צו שניתן לפי סעיף זה יהיה בתוקף 60 ימים.

	
	
	
	(2)
אין באמור בסעיף זה כדי לגרוע מסמכות בית המשפט לתת צווים נוספים ביחס לאותה חקירה.

	היתר לקבלת נתוני תקשורת במקרים דחופים
	3.
	(א)
קצין מוסמך רשאי, על פי בקשה של שוטר או של שוטר צבאי, בהתאמה,
 להתיר קבלת נתוני תקשורת ממאגר מידע של בעל רישיון בזק, בלא צו של בית המשפט כאמור בסעיף 2 אם שוכנע כי לשם מניעת עבירה מסוג פשע או גילוי מבצעה או לשם הצלת חיי אדם יש צורך, שאינו סובל דיחוי, בקבלת נתוני תקשורת כאמור, וכי לא ניתן לקבל בעוד מועד צו לפי סעיף 2.

	
	
	(ב)
היתר לפי סעיף זה יינתן ככל הניתן בכתב, ויהיה לתקופה שלא תעלה על 24 שעות; ההיתר יכלול פרטים כאמור בסעיף 2(ז)(2) עד (4)
. פרטים כאמור בסעיף 42ב(ג), בשינויים המחויבים.

	
	
	(ג)
ניתן היתר לפי סעיף זה, רשאי שוטר או שוטר צבאי, לפי הענין, לדרוש מבעל רישיון בזק שההיתר נוגע אליו, להעביר למשטרה  נתוני תקשורת בהתאם להיתר; בעל רישיון בזק יעביר את נתוני התקשורת, בהתאם לדרישה, ללא דיחוי.

	
	
	(ד)
קצין מוסמך שנתן היתר לפי סעיף זה, ידווח על כך בכתב, בפירוט תמצית נימוקיו למתן ההיתר כאמור, בהקדם האפשרי, לקצין משטרה בדרגת ניצב משנה ומעלה שהסמיך לענין זה ראש אגף החקירות והמודיעין של המשטרה או למפקד המשטרה הצבאית החוקרת, לפי הענין.

	
	
	(ה)
	(1)
ראש אגף החקירות והמודיעין של משטרת ישראל (בחוק זה – ראש אגף החקירות והמודיעין) יגיש דין וחשבון ליועץ המשפטי לממשלה, אחת לשלושה חודשים, על היתרים שניתנו לפי סעיף זה.

	
	
	
	(2)
מפקד המשטרה הצבאית החוקרת יגיש דין וחשבון לפרקליט הצבאי הראשי, אחת לשלושה חודשים, על היתרים שניתנו לפי סעיף זה.

	
	
	(ו)
המפקח הכללי וקצין המשטרה הצבאית הראשי יקבעו, בפקודות משטרת ישראל או בנהלים, או בהוראות קצין משטרה צבאית ראשי, לפי הענין,  הוראות לענין סעיף זה, לרבות לענין אופן מתן היתר כאמור בסעיף קטן (א), אופן העברת הדרישה, על פי ההיתר, לבעל רישיון בזק לפי סעיף קטן (ג) ואופן הדיווח לפי סעיפים קטנים (ד)  ו-(ה), ורשאים הם לקבוע הוראות שונות בהתאם לנימוקים למתן ההיתר ולנסיבות שבהן ניתן.  

	סודיות העברת נתוני תקשורת
	3א.
	בעל רישיון בזק או מי מעובדיו לא יגלה למנוי או לכל אדם אחר על העברת נתוני תקשורת לבקשת המשטרה או רשות חוקרת אחרת על פי כל דין, אלא אם כן קבע בית המשפט אחרת.

	דרישה להעברת קובץ מידע ממאגר

מידע של בעל רישיון בזק 
	4.
	(א)
קצין מוסמך כהגדרתו בפסקה (1) בהגדרה קצין מוסמך [גרסה ב'
: ראש אגף החקירות והמודיעין] רשאי לדרוש מבעל רישיון בזק למתן שירותי בזק פנים-ארציים נייחים או שירותי רדיו טלפון נייד
 להעביר לידיו באופן ממוחשב, קובץ מידע עדכני כמפורט בפסקאות (1) ו-(2), אשר מצוי במאגר מידע של בעל הרישיון:

	
	
	
	(1)
שם, מספר זיהוי או מספר תאגיד, מען ומספר טלפון של מנוי שלו (בסעיף זה, בסעיף 6 ובסעיף 6א – נתוני זיהוי), וכן מספר מזהה של מכשירי טלפון או רכיב מרכיביהם;

	
	
	
	

	
	
	
	(2)
מידע בדבר מיפוי אנטנות המשמשות את בעל הרישיון למתן שירותי בזק באמצעות רדיו טלפון נייד, לרבות נתונים מזהים של כל אנטנה ואזורי הכיסוי שלה;

	
	
	(ב)
בעל רישיון בזק שנדרש להעביר קובץ מידע כאמור בסעיף קטן (א), יעבירו לידי הקצין המוסמך שדרש את העברתו [גרסה ב'
: יעבירו לידי המשטרה]. 

	שמירת קבצי המידע

במאגרים חסויים
	5.
	 
(א) 
מידע שהועבר כאמור בסעיף 4 יישמר במשטרת ישראל במאגר חסוי (בחוק זה – מאגר נתוני זיהוי תקשורת).

	
	
	(ב)
מאגר נתוני זיהוי תקשורת יוחזק בדרך שתבטיח הגנה עליו ותמנע שימוש בלתי מורשה בו, לרבות עיון, העברה, העתקה או שינוי המידע ללא רשות כדין, ותמנע שימוש בו בניגוד להוראות חוק זה; פעולות המבוצעות במאגר נתוני זיהוי תקשורת יתועדו באופן שיאפשר פיקוח ובקרה.

	
	
	(ג)
לא ייעשה שימוש במאגר נתוני זיהוי תקשורת אלא למטרה מהמטרות המפורטות בסעיף 2(א).

	
	
	(ד)
הוראות בדבר אופן החזקתו ושמירתו של מידע במאגר נתוני זיהוי תקשורת, אופן הבקרה עליו, מורשי גישה למידע הכלול בו והשימוש שייעשה בכל סוג של המידע המועבר, ייקבעו על ידי השר לביטחון הפנים באישור ועדת החוקה חוק ומשפט של הכנסת (בחוק זה – ועדת החוקה) ; בסעיף זה ובסעיף 6(ג), "מידע" – למעט מידע שהוא חומר חקירה כהגדרתו בסעיף 74 לחוק סדר הדין הפלילי [נוסח משולב], התשמ"ב-1982
.

	
	
	(ה)
עובד ציבור שהגיע אליו מידע ממאגר נתוני זיהוי תקשורת, לא יגלה אותו לאחר ולא יעשה בו כל שימוש אלא לצורך מילוי תפקידיו על פי דין או לפי צו בית משפט.

	
	
	

	
	
	
	

	
	
	
	

	
	
	
	

	העברת מידע לרשות חוקרת אחרת
	6.
	(א)
מורשי גישה ברשות חוקרת אחרת שייקבעו לפי סעיף קטן (ג) יהיו רשאים לקבל ממאגר נתוני זיהוי תקשורת, באופן מקוון, נתוני זיהוי לצורך שימוש למטרות האמורות בסעיף 2(א) ללא צו; קבלת מידע לפי סעיף זה תתועד אצל הרשות החוקרת האחרת באופן שיאפשר פיקוח ובקרה, לרבות באופן שיבטיח זיהוי ותיעוד גישתם של מורשי הגישה מהרשות החוקרת האחרת למאגר המידע.

	
	
	(ב)
המשטרה רשאית, על פי בקשה של נציג רשות חוקרת אחרת, להעביר לחוקר ברשות חוקרת אחרת מידע ממאגר המידע המשטרתי נוסף על האמור בסעיף קטן (א), על פי צו שניתן מכוח סעיף 2.

	
	
	(ג)
השר הממונה על הרשות החוקרת האחרת המקבלת מידע בהתאם לסעיף זה יקבע [גרסה ב': באישור ועדת החוקה], הוראות לענין אופן החזקתו ושמירתו של מידע המתקבל בהתאם לסעיף זה ממאגר נתוני התקשורת, מורשי גישה למידע הכלול במאגר האמור והשימוש שייעשה בכל סוג של המידע המועבר.

	קבלת נתוני זיהוי מבעל רישיון בזק

	6א.
	עובד ציבור שהוא בעל סמכויות חקירה על פי דין רשאי לקבל מבעל רישיון בזק נתוני זיהוי, לצורך מילוי תפקידו לאחת המטרות המנויות בסעיף 2; הבקשה תועבר בכתב ויפורטו בה שמו וסמכותו של עובד הציבור.

	החזר הוצאות  בעד העברת נתוני תקשורת וקבצי

מידע 


	7.
	בעל רישיון בזק זכאי להחזר הוצאות בעד העברת נתוני תקשורת למשטרה או לרשות חוקרת אחרת, לפי סעיפים 2(ח) או 3(ג), וכן בעד העברת קובץ מידע לפי סעיף 4(ב), והכל בשיעור שיקבע שר התקשורת בהתייעצות עם השר לביטחון הפנים ושר האוצר; השיעור ייקבע בהתבסס על  החזר הוצאות סבירות.


	חסינות מאחריות

	8.
	בעל רישיון או מי מעובדיו לא ישא באחריות פלילית או אזרחית אם פעל בהתאם  לדרישה לפי חוק זה.

	עונשין
	9.
	 (א)
העובר על הוראות סעיף 3א, דינו – מאסר שנתיים.

	
	
	(ב)
העובר על הוראות סעיף 5(ה), דינו – מאסר שלוש שנים.

	
	
	

	
	
	

	שמירת דינים
	10.
	אין בהוראות חוק זה כדי לפגוע בסמכויות הנתונות על פי דין, בהתייחס לקבלת מידע ומסמכים, לרבות נתוני תקשורת, והכל למעט סמכות רשויות החקירה והתביעה לבקש צו לקבלת נתוני תקשורת לפי סעיף 43 לפקודת סדר הדין הפלילי (מעצר וחיפוש) [נוסח חדש], התשכ"ט-1968
.

	דיווח לכנסת – הוראת שעה 
	11.
	(א) השר לביטחון הפנים, ולענין רשות חוקרת אחרת – השר הממונה על אותה רשות, ידווח לוועדת החוקה חוק ומשפט של הכנסת (להלן – ועדת החוקה), אחת בשנה, על יישומו של חוק זה; הדיווח יכלול, בין השאר, את כל אלה:

	
	
	
	(1) מספר הבקשות שהוגשו לפי סעיף 2 ומספר הצווים שניתנו לפי הסעיף האמור לפי הסיווגים המפורטים בפסקאות משנה (א) עד (ה):

	
	
	
	
	(א) 
המטרה שבשלה הוגשה הבקשה כאמור בסעיף 2(א);

	
	
	
	
	(ב)
העבירה שבשלה הוגשה הבקשה;

	
	
	
	
	(ג)
סוג נתוני התקשורת שהותר לקבלם על פי הצו;

	
	
	
	
	(ד)
פרק הזמן שלגביו ניתן הצו לקבלת נתוני התקשורת;

	
	
	
	
	(ה) מספר המקרים שבהם דן בית המשפט כאמור בסעיף 2(ה);

	
	
	
	(2)
מספר הבקשות שהוגשו לפי סעיף 3 ומספר ההיתרים שניתנו לפי הסעיף האמור, לרבות המטרה שלשמה ניתן ההיתר;

	
	
	
	(3) 
הפעולות המבוצעות במאגר נתוני זיהוי תקשורת ושתועדו כאמור בסעיף 5(ב) סיפה;

	
	
	
	(4) 
מספר העברות המידע לפי סעיף 6(א);

	
	
	
	(5)
מספר הבקשות לקבלת מידע כאמור בסעיף 6(ב);

	
	
	
	(6)
מספר הבקשות לפי סעיף 6א;

	
	
	
	(7) 
עלות החזר ההוצאות לפי סעיף 7.

	
	
	(ב)
דיווח ראשון לפי סעיף זה יימסר לוועדת החוקה בתום שנה מיום תחילתו של חוק זה.

	
	
	(ג)
סעיף זה יעמוד בתוקפו עד תום ארבע שנים מיום תחילתו של חוק זה.

	תחילתה
	12.
	תחילתו של חוק זה ביום ______.

	תיקון חוק האזנת סתר
	13.
	ניתן היתר לפי חוק זה, רשאי נותן ההיתר, אם התבקש לכך, להתיר גם הפקת נתוני תקשורת כמשמעותם בחוק סדר הדין הפלילי (סמכויות אכיפה – נתוני תקשורת), התשס"ז-2007 של המנוי או מתקן הבזק שההאזנה הותרה לגביהם, למשך תקופת תוקפו של ההיתר.

	
	


1. 
2. 



� ס"ח התשט"ו, עמ 171


� ס"ח התשמ"ב, עמ' 218.


�  ס"ח התשל"ט, עמ' 118.


 �   דיני מדינת ישראל, נוסח חדש 17, עמ' 390.


� ס"ח התשט"ו, עמ 171


�  ח"כ דוד רותם ביקש כי תצורף הסתייגות מהותית מטעמו לסעיף זה ולפיה תימחק הסיפה, החל מ"ובלבד" ועד "בפרטיותו של אדם". (דיון מיום 09.07.07).


� הצעת משרד המשפטים, בעקבות הדיון מיום 09.07.07.


�  הגרסה הוצעה ע”י ח"כ דוד רותם (דיון מיום 09.07.07).


� הגרסה מוצעת ע”י משרד המשפטים בעקבות הדיונים בוועדה עד עתה. אם תתקבל, ניתן להסתפק בקביעה כי "בבקשה יצוינו הפרטים הבאים", ולפרט כמוצע בפסקאות המשנה לעיל את הפרטים שיהיו בבקשה.


� הפרטים המפורטים בפסקאות (1), (2) ו- (9) הוצעו ע”י משרד המשפטים, בעקבות הדיון מיום 09.07.07.


� תוספת של משרד המשפטים המבחינה בין נתוני תקשורת עתידיים ובין שאלת תוקפו של הצו – טרם נדון.


� משרד המשפטים סבור שיש למחוק את פסקה (7) מאחר ולגישתם תקופת תוקפו של הצו המבוקש איננו מסוג העניינים שהמשטרה צריכה לבקש – טרם נדון.


� הגרסה הוצעה ע”י משרד המשפטים בעקבות הדיון מיום 09.07.07.


� סעיפים קטנים (ד) ו- (ה) מוצעים ע”י משרד המשפטים והמשטרה בעקבות הדיון מיום 09.07.07.


� הגרסה הוצעה ע”י ח"כ יצחק לוי (דיון מיום 09.07.07). 


� גרסה ב' מוצעת ע”י משרד המשפטים – טרם נדון. [ר' בהתאמה ס"ק (ט) המוצע].


� גרסה ב' מוצעת ע”י משרד המשפטים: לפיה, בית המשפט יפרט את הנימוקים לצו בהחלטתו, אך בצו עצמו, המועבר לידי חברות התקשורת, לא יפורטו הנימוקים. קבלת גרסה ב' מחייבת מחיקת פסקת משנה (1) ותיקון מספור פסקאות המשנה בהתאמה.


� גרסה ב' מוצעת ע”י משרד המשפטים – טרם נדון.


� הגרסה מוצעת ע”י משרד המשפטים ולפיה הסמכות להעביר דרישה לבעל רישיון בזק לענין רשויות חוקרות אחרות לא תיוחד לדרג בכיר שהוגדר כ"נציג רשות חוקרת", אלא גם לשוטרים צבאיים או חוקרים ברשויות החקירה האחרות – טרם נדון. בכך, לא יוצר פער בענין זה בין המשטרה ובין הרשויות החוקרות האחרות.


� ס"ק (ט) מוצע ע”י משרד המשפטים והוא נועד להבהיר את ההבחנה בין תוקף הצו ובין פרק הזמן שניתן לקבל בו נתוני תקשורת – טרם נדון.


� התוספות האמורות לענין מצ"ח נוספו בעקבות הדיון מיום 16.07.07.


� הצעת משרד המשפטים לפרטים שיפורטו בהיתר בעקבות הדיון מיום 16.07.07.


� גרסה ב' מוצעת ע”י משרד המשפטים. מטרתה לקבוע דרג בכיר יותר כבעל הסמכות לדרוש העברת קבצים ממוחשבים כאמור בסעיף זה.


� התיקונים המוצעים לס' 4(א) הוצעו ע"י משרד המשפטים בעקבות הערתו של עו"ד אורחוף.


� גרסה ב' מוצעת מטעם משרד המשפטים ולפיה הקובץ יועבר למשטרה ולא לידי ראש אגף החקירות – טרם נדון.


� ס"ח התשמ"ב; עמ' 43.


� הסבר: מוצע להוסיף סעיף זה בעקבות הדיון השביעי בוועדה. הסעיף משמר את הדין הקיים לענין סמכויות המשטרה והרשויות החוקרות האחרות לקבל נתונים שהם 144 ו-441 מהחברות, ללא צו. טרם נדון.


� ח"כ מיכאל איתן ביקש כי תצורף הסתייגות מהותית מטעמו לסעיף זה כדלקמן: "בעל רישיון בזק זכאי להחזר הוצאות בעד העברת נתוני תקשורת למשטרה או לרשות חוקרת אחרת, לפי סעיפים 2(ח), 3(ג) וכן בעד העברת קובץ מידע לפי ס’ 4(ב); והכל בשיעור שתקבע ועדה שתמנה הממשלה לענין זה (בחוק זה – הוועדה), בהתבסס על עלות העברת נתוני התקשורת וקובץ המידע כאמור. הוועדה תהיה בת שלושה חברים ואלה הם: שופט בדימוס, נציג בעלי רשיונות בזק שימונה בהסכמת שלושת בעלי רישיונות הבזק הגדולים ושר האוצר או מי מטעמו".


� בעקבות הדיון בוועדה בנושא ונוכח עמדת חברי הוועדה, מוצע למחוק את הסעיף: כוונת הוועדה היתה לייחד את החסינות לביצוע דווקני של הוראות הצו או ההיתר. כלומר, התפיסה היתה שאדם שממלא אחר הוראות הצו או ההיתר צריך לקבל פטור מוחלט מאחריות. כל "ביצוע" החורג מגבולות ההיתר לא נתפס בגדר החסינות. במקרה כזה, אין צורך בסעיף ספציפי וניתן להסתמך על הוראת ס’ 6 לפקודת הנזיקין המעניק הגנה כאמור. באשר לחסינות מאחריות פלילית:אין מקום לחרוג מהוראות החלק הכללי של חוק העונשין הקובע את הגנת הצידוק.


� 





